Document ID: 32006D0980

SKLEP POLITIČNEGA IN VARNOSTNEGA ODBORA EUPT/2/2006
z dne 12. decembra 2006
o podaljšanju mandata vodje skupine EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu
(2006/980/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega pododstavka člena 25 Pogodbe,
ob upoštevanju Skupnega ukrepa Sveta 2006/304/SZVP z dne 10. aprila 2006 o ustanovitvi skupine EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu (1) in zlasti člena 6(2) Skupnega ukrepa,
ob upoštevanju naslednjega:
(1)
V členu 6 Skupnega ukrepa 2006/304/SZVP je določeno, da Svet pooblasti Politični in varnostni odbor za sprejemanje ustreznih odločitev v skladu s členom 25 Pogodbe, vključno z odločitvijo, da na predlog generalnega sekretarja/visokega predstavnika imenuje vodjo skupine EU za načrtovanje (EUPT Kosovo).
(2)
Politični in varnostni odbor je 2. maja 2006 sprejel sklep EUPT Kosovo/1/2006 (2) o imenovanju g. Casperja KLYNGEJA za vodjo skupine EU za načrtovanje (EUPT Kosovo).
(3)
Navedeni sklep preneha veljati 31. decembra 2006.
(4)
Svet je dne 11. decembra 2006 sprejel Skupni ukrep 2006/918/SZVP o spremembi in podaljšanju Skupnega ukrepa 2006/304/SZVP do 31. maja 2007.
(5)
Generalni sekretar/visoki predstavnik je predlagal, da se g. Casperju KLYNGEJU podaljša mandat vodje skupine EU za načrtovanje (EUPT Kosovo) do 31. maja 2007.
(6)
Mandat vodje skupine EU za načrtovanje (EUPT Kosovo) bi bilo treba zato podaljšati do 31. maja 2007 -
SKLENIL:
Člen 1
Mandat g. Casperja KLYNGEJA kot vodje skupine EU za načrtovanje (EUPT Kosovo) v zvezi z morebitno operacijo EU za krizno upravljanje na področju pravne države in morebitnih drugih področjih na Kosovu se podaljša do 31. maja 2007.
Člen 2
Ta sklep začne učinkovati na dan sprejetja.
Uporablja se do 31. maja 2007.
V Bruslju, 12. decembra 2006

Labels: 5
10
9
18
15